Ritratt: Miguela Xuereb .td_uid_2_610cc58e54fe2_rand.td-a-rec-img{text-align:left}.td_uid_2_610cc58e54fe2_rand.td-a-rec-img img{margin:0 auto 0 0} Raġel mill-Ghana ġie kkundanata sena ħabs u mmultat €200, wara li ammetta l- li kien qed jittraffika l-kannabis. Ir-raġel, li kien arrestat f'Paceville, inqabad bi 22 gramma kannabis u kellu fil-pusses tiegħu anke d-droga kokaina u ecstasy. L-Ispettur Steven Ryan Micallef qal li l-akkużat, li għandu 36 sena, wettaq reati relatati mad-droga f'post fejn jinġabru ż-żgħażagħ. L-ispettur qal ukoll li wara l-arrest instabu messaġġi inkriminanti fuq il-mowbajl tal-akkużat. Dawn il-messaġġi jindikaw li l-akkużat kien qed jiltaqa' ma' nies biex ibigħilhom id-droga f'postijiet iffrekwentati miż-żgħażagħ. L-akkużat qal li jgħix f'Buġibba u jaħdem bħala electrician u plumber. Il-Maġistrat Astrid May Grima qalet lill-avukat difensur Daniel Attard biex iwissi lill-akkużat li jista' jeħel il-ħabs jekk iwieġeb ħati tal-akkużi miġjuba kontrih. L-akkużat xorta waħda wieġeb li huwa ħati. L-avukat Attard qal li l-akkużat għandu kondotta nadifa, u qal li d-droga għandha valur fit-triq ta' madwar €300. Huwa kompla jgħid li l-akkużat fittex l-għajnuna għat-tipjip tal-marijuana fil-Ghana u kien lest jieħu trattament anke f'Malta. Jekk tixtieq tkun minn tal-ewwel li tirċievi l-aħħar aħbarijiet minn Malta, niżżel l-APP ta' Newsbook minn hawn . .td_uid_3_610cc58e5529f_rand.td-a-rec-img{text-align:left}.td_uid_3_610cc58e5529f_rand.td-a-rec-img img{margin:0 auto 0 0}